
22-TA-2833: Rīkojuma projekts (Vispārīgais)
Par valstij piederošā nekustamā īpašuma ”V149 Paldaži-Lielezera stacija” Limbažu pagastā, Limbažu novadā nodošanu Limbažu novada pašvaldības īpašumā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (VARAM - 30.09.2022.)
Nekustamais īpašums "V149 Paldaži-Lielezera stacija" Limbažu pagastā, Limbažu novadā (nekustamā īpašuma kadastra Nr. 6664 006 0208) - zemes vienība (zemes vienības kadastra apzīmējums 6664 006 0208) 0,6100 ha platībā un inženierbūve – "V149 Paldaži-Lielezera stacija" (būves kadastra apzīmējums 6664 006 0208 001), Limbažu pagastā, Limbažu novadā (turpmāk – nekustamais īpašums) visā tā platībā atrodas Ziemeļvidzemes biosfēras rezervāta (turpmāk - rezervāts) ainavu aizsardzības zonas teritorijā, kas ir starptautiskas nozīmes aizsargājama dabas teritorija ar noteiktu platību un atrodas īpašā valsts aizsardzībā. Tādējādi uz nekustamo īpašumu attiecināmi Ministru kabineta 2011.gada 19.aprīļa noteikumi Nr. 303 "Ziemeļvidzemes biosfēras rezervāta individuālie aizsardzības un izmantošanas noteikumi" (turpmāk - noteikumi). Saskaņā ar noteikumiem uz nekustamo īpašumu attiecināmi rezervāta vispārējie aizliegumi (noteikumu 5. un 6.punkts), kā arī aizliegumi ainavu aizsardzības zonās (noteikumu sadaļa II).
Ņemot vērā minēto, lūdzam papildināt tiesību akta projekta anotāciju ar informāciju par to, ka nekustamais īpašums visā tā platībā atrodas rezervāta ainavu aizsardzības zonas teritorijā. Vienlaikus, tiesiskās skaidrības nodrošināšanai, lūdzam tiesību akta projekta anotācijā iekļaut vērtējumu par plānoto darbību ietekmi uz rezervāta ainavu aizsardzības zonas teritoriju atbilstoši noteikumiem.
 
Piedāvātā redakcija
-
	Ņemts vērā
Anotācija atbilstoši papildināta.

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (TM - 05.10.2022.)
No rīkojuma projektam pievienotās informatīvās izdrukas no Kadastra informācijas sistēmas teksta datiem secināms, ka atsavināmais nekustamais īpašums ir apgrūtināts ar vairākām aizsargjoslām, kā arī atrodas biosfēras rezervāta ainavu aizsardzības zonas teritorijā. Lūdzam ar attiecīgu informāciju papildināt anotāciju, kā arī izvērtēt minēto apgrūtinājumu ietekmi uz projekta 1. punktā minētā valsts nekustamā īpašuma turpmāko izmantošanu tā atsavināšanas gadījumā, it īpaši, ņemot vērā, ka atsavināmais nekustamais īpašums atrodas Ziemeļvidzemes biosfēras rezervāta ainavu aizsardzības zonas teritorijā. Tādējādi uz atsavināmo nekustamo īpašumu attiecināmi Ministru kabineta 2011.gada 19.aprīļa noteikumi Nr. 303 "Ziemeļvidzemes biosfēras rezervāta individuālie aizsardzības un izmantošanas noteikumi" (turpmāk - noteikumi). Saskaņā ar noteikumiem uz nekustamo īpašumu attiecināmi rezervāta vispārējie aizliegumi (noteikumu 5. un 6.punkts), kā arī aizliegumi ainavu aizsardzības zonās (noteikumu sadaļa II).

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 04.10.2022.)
Pilnīgākai informācijas atspoguļošanai lūdzam anotācijā norādīt Rīkojuma projektā minētajai zemes venībai Nekustamā īpašuma valsts kadastra informācijas sistēmā reģistrētos apgrūtinājumus.

